|  |  |
| --- | --- |
| Standardni obrazac sadržaja dokumenta za savjetovanje | |
| **Ministarstvo gospodarstva i održivog razvoja** | |
| **Privremeni pregled značajnih vodnogospodarskih pitanja - 2019.** | |
| Datum objave dokumenta: | 30. listopada 2020. |
| Verzija dokumenta | Prva verzija za informiranje i konzultiranje javnosti i zainteresirane javnosti |
| **Sažetak dokumenta:**  ***Privremeni pregled značajnih vodnogospodarskih pitanja - 2019.*** je dokument izrađen u okviru izrade Plana upravljanja vodnim područjima za plansko razdoblje 2022. - 2027. Njime se prezentira pregled značajnih vodnogospodarskih pitanja u Republici Hrvatskoj na temelju kojih će se pristupiti definiranju ciljeva zaštite voda i vodnog okoliša, te planiranju monitoringa i programa mjera za upravljanje kakvoćom voda u razdoblju 2022. - 2027.  Značajna vodnogospodarska pitanja izvedena su iz:   * postojećih nedostataka u stanju voda (nezadovoljavajućih elemenata kakvoće u odnosu na propisane standarde), odnosno rizika da se tekućim mjerama u upravljanju vodama ti nedostaci neće riješiti, odnosno da se postavljeni ciljevi u zaštiti voda neće realizirati do kraja 2027. godine, te * pregleda opterećenja koja su mogla doprinijeti nepovoljnom stanju voda. | |
| **Metode informiranja javnosti:**  Internetsko savjetovanje. | |
| **Objašnjenje na koga bi dokument mogao utjecati:**  Dobro stanje voda i vodnog okoliša je opći interes, a očuvanje dobrog stanja voda ima široke društveno - ekonomske implikacije, osobito ukoliko se promatra u kontekstu održivog razvoja.  Očekuje se da rezultati uključivanja javnosti i zainteresirane javnosti prije završne faze planiranja mogu:   * doprinijeti otklanjanju mogućih propusta u inicijalnoj karakterizaciji antropogenih opterećenja i njihovih utjecaja na stanje voda na vodnim područjima i time poboljšati planska polazišta, te * doprinijeti boljoj valorizaciji mogućih mjera s obzirom na njihove troškove i učinke i usklađivanju sektorskih interesa na troškovno najučinkovitiji način i time definirani program mjera učiniti kvalitetnijim, primjenjivijim i učinkovitijim. | |
| **Rok:**  Rok za zaprimanje prijedloga, mišljenja i primjedbi je 6 mjeseci od dana objave na mrežnim stranicama Ministarstva gospodarstva i održivog razvoja i Hrvatskih voda, to jest **od** **30. listopada 2020. godine do 30. travnja 2021.** | |
| **Kontakti:**  Molimo Vas da Vaše prijedloge, mišljenja ili primjedbe uputite putem *Obrasca* objavljenog na ovoj stranici na adresu elektroničke pošte: [pzvp@voda.hr](mailto:pzvp@voda.hr) ili redovnom poštom na: Ministarstvo gospodarstva i održivog razvoja, Uprava vodnoga gospodarstva i zaštite mora, Radnička cesta 80, 10000 Zagreb. | |
| Molimo zainteresiranu javnost da prilikom slanja svojih primjedbi, mišljenja ili prijedloga daju informaciju koga predstavljaju. Ukoliko želite da Vaši podaci ostanu povjerljivi, molimo Vas da to posebno naglasite. | |